# Aguirre, la còlera de Déu

Aguirre, la còlera de Déu (títol original en alemany: Aguirre, der Zorn Gottes) és una pel·lícula alemanya dirigida per Werner Herzog, estrenada el 1972. Ha estat doblada al català.

## Argument

En el segle xvi, una expedició espanyola comissionada per Pizarro surt a la recerca d'El Dorado sota el comandament de Pedro de Ursúa. Lope de Aguirre, un dels seus tinents, il·luminat i megalòman, s'oposa a la seva autoritat. Les seves accions per sabotejar l'expedició es multipliquen. Quan Ursúa ordena una parada de les recerques, Aguirre llança un motí contra ell i imposa la «consagració» d'un noble del grup, Fernando de Guzmán, com a «emperador d'Eldorado». Fa executar els partidaris de l'antic cap, llevat del mateix Ursúa. Els homes restants, sota les ordres d'Aguirre i Guzmán, embarquen a bord d'un rai i baixen el riu amb l'esperança de trobar la ciutat d'or.

## Repartiment

* Klaus Kinski: Don Lope de Aguirre
* Helena Rojo: Inez de Atienza
* Del Negro: don Gaspar de Carvajal
* Ruy Guerra: don Pedro de Ursúa
* Peter Berling: don Fernando de Guzman
* Cecilia Rivera: Flores de Aguirre
* Daniel Ades: Perucho
* Armando Polanah: Armando
* Edward Roland: Okello
* Daniel Farafan, Alejandro Chavez, Antonio Marquez, Julio Martinez, Alejandro Repullès: els indis

## Al voltant de la pel·lícula

* La història del conquistador Aguirre, inspirada sobretot en cròniques de Gaspar de Carvajal, és autèntica però la realitat és una mica diferent de la ficció de la pel·lícula: lluny de perdre's a l'Amazones com es deixa creure al final de la pel·lícula, va arribar fins a l'Atlàntic amb la seva tropa i va atacar les possessions espanyoles.
* Al començament de la pel·lícula, Aguirre dona a la seva filla un petit peresós.
* La pel·lícula va ser rodada en sis setmanes a Cuzco al Perú.
* Les escenes sobre el riu han estat realitzades en ràpids extremadament perillosos, els tècnics estaven lligats per cordes als rais i Werner Herzog així com el seu operador van ser a mercè de les onades i de les turbulencies.
* Klaus Kinski estava tan histèric en el plató de rodatge que feia por als indis cada vegada que discutia amb Herzog.
* El segon dia de rodatge Kinski va demanar Herzog que acomiadés sense cap raó membres de l'equip. Havent-ho refusat, el realitzador va provocar la còlera de l'actor i aquest va amenaçar de marxar del rodatge. Herzog va anunciar llavors a l'actor que si marxava, el mataria d'un tret, i Kinski, terroritzat, va xisclar «policia! » enmig de la jungla (No hi havia cap poble a menys de 650 km) i es va quedar en el rodatge.

## Llocs de rodatge

* Cuzco
* Riu Huallaga
* Riu Nanay
* Riu Urubamba

## Nominacions

* Césars 1976: César a la millor pel·lícula estrangera

## Referències

* 1 2 esadir.cat. Aguirre, la còlera de Déu. esadir.cat.
* ↑ «Aguirre, der zorn Gotte». The New York Times.
* 1 2 3 4 Pierre Tchernia, Jean-Claude Romer; 80 grans èxits del cinema d'aventures , Edició Casterman,1988, ISBN 2-203-29804-9

## Vegeu també

* Fitzcarraldo (1982), del mateix Werner Herzog; si bé l'època és diferent, s'hi retroba el mateix ambient de jungla, Kinski i les mateixes díficils condicions de rodatge.
* El Dorado (1988), film de Carlos Saura, és consagrat també a l'epopeia de Lope de Aguirre.

## Enllaços externs

* Critica del film al lloc avoir-alire.com